Só slaap jy binne 60 sekondesArgieffoto As jy al ooit nagte om wakker gelê het, of dit nou uit angs of kommer of weens slapeloosheid was, is dié wenk spesiaal vir jou. Dr. Andrew Weil, ŉ mediese dokter wat op holistiese gesondheid fokus, het met die sogenaamde “4-7-8-asemhalingsoefening” vorendag gekom en volgens hom bevorder dit goeie slaapgewoontes en sommige persone voer aan hulle raak binne 60 sekondes aan die slaap. Die metode is gebaseer op pranayama, ŉ antieke Indiese praktyk wat jou help om jou asem te reguleer. Só maak jy: 1. Haal rustig vir vier sekondes deur jou neus asem 2. Hou jou asem vir sewe sekondes in 3. Haal stadig asem uit oor agt sekondes 4. Herhaal die patroon Waarom werk dit? Wanneer mens angstig of gespanne is, verhoog die vlakke van adrenalien in jou bloed, en jy begin vinniger asem haal. Hierdie asemhalingsoefening dwing jou hart om stadiger te klop, en help jou om te kalmeer. Slaap jy genoeg?